Diari Oficial de la Generalitat Valenciana


Sumari del DOGV 4335, del 13-09-2002 (2002/9590)

RESOLUCIÓ de 5 de setembre de 2002, del conseller d'Indústria, Comerç i Energia, sobre iniciació de procediment d'expropiació per taxació conjunta.
---------------------------------------------------------------------------------------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/9590


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 5 de setembre de 2002, del conseller d'Indústria, Comerç i Energia, sobre iniciació de procediment d'expropiació per taxació conjunta. [2002/Q9590]
  
Mitjançant la Resolució de data 18 de gener de 2002 (expedient 2002/630), el conseller d'Obres Públiques, Urbanisme i Transports aprovà definitivament el Pla Especial de Delimitació de Terrenys per a la Constitució de Patrimoni Públic de Sòl Sagunt I, en terrenys dels polígons 36, 40, 69, 73, 74, 75, 76, 78, 93, 94 i 98 del terme municipal de Sagunt, amb la relació de propietaris, béns i drets afectats.
  
L'article 33 de la Llei 6/1998, de 13 d'abril, sobre Règim del Sòl i Valoracions, disposa que l'aprovació de plans d'ordenació urbana i de delimitacions d'àmbits de gestió que cal desenvolupar per expropiació, implicarà la declaració d'utilitat pública de les obres i la necessitat d'ocupació dels terrenys i edificis corresponents, amb la finalitat d'expropiació o imposició de servituds.
  
La Llei 6/1998, de 13 d'abril, sobre Règim del Sòl i Valoracions, diu en l'article 36 que el preu just dels béns i drets expropiats es determinarà de conformitat amb el que s'establix en el títol III de la present llei, mitjançant expedient individualitzat o pel procediment de taxació conjunta, i la dita regulació es remet al que s'ha disposat en els articles 202 a 204 del Reial Decret 3.288/1978, de 25 d'agost, pel qual s'aprova el Reglament de Gestió Urbanística. L'expedient d'expropiació haurà d'incloure els documents assenyalats en l'article 202.
  
Elaborat el projecte d'expropiació de l'àrea de reserva de terrenys urbanitzables, no urbanitzables i urbanitzables no programats, per a la constitució de patrimoni públic de sòl, destinat a la promoció de sòl industrial als polígons números 36, 69, 73, 75, 76 i 98, del municipi de Sagunt, consta dels següents documents:
  
- Determinació de l'àmbit territorial, amb els documents que els identifiquen quant a situació, superfície i límits.
  
- Fixació de preus amb la classificació raonada del sòl, segons la seua qualificació urbanística.
  
- Fulls de preu just individualitzat de cada finca, en els quals s'inclourà no només el valor del sòl, sinó també el corresponent a les edificacions, obres, instal·lacions i plantacions.
  
- Fulls de preu just que corresponguen a altres indemnitzacions.
  
El procediment d'expropiació, en el marc del protocol d'intencions subscrit el 14 de juny de 2001, entre la Conselleria d'Indústria i Comerç, l'Ajuntament de Sagunt i SEPI, serà realitzat per la Conselleria d'Indústria, Comerç i Energia, a través de l'empresa Parque Empresarial de Sagunto, SL, en qualitat de beneficiari de l'expropiació, d'acord amb l'habilitació realitzada per l'article 60 de la Llei 9/2001, de 27 de desembre, de la Generalitat Valenciana.
  
Resolució
  
Primer
  
Iniciar, de conformitat amb la Resolució del conseller d'Obres Públiques, Urbanisme i Transports, de data 18 de gener de 2002, el procediment d'expropiació per taxació conjunta dels terrenys inclosos en el projecte d'expropiació de l'àrea de reserva de terrenys urbanitzables, no urbanitzables i urbanitzables no programats, per a la constitució de patrimoni públic de sòl, destinat a la promoció de sòl industrial als polígons números 36, 69, 73, 75, 76 i 98, del municipi de Sagunt, projecte que queda incorporat a l'expedient.
  
Segon
  
L'esmentat projecte serà sotmés a exposició pública pel termini d'un mes al Servici Territorial d'Indústria i Energia de València, situat al carrer de Gregorio Gea, 27, de València, i a l'Ajuntament de Sagunt, on els interessats podran examinar la documentació i formular-hi les reclamacions i observacions que estimen pertinents.
  
Tercer
  
La present resolució se sotmetrà a informació pública mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província de València i en un periòdic dels de major circulació de la província.
  
Així mateix, la present resolució serà notificada individualment, juntament amb les taxacions, als titulars de béns o drets afectats en l'expedient, mitjançant trasllat literal del corresponent full d'apreciació i de la proposta de fixació dels criteris de valoració.
  
Quart
  
L'Ajuntament de Sagunt serà oït en el termini d'un mes, de conformitat amb el que s'ha establit en l'article 202.5 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Cinqué
  
La tramitació del procediment d'expropiació serà realitzada pel Servici Territorial d'Indústria i Energia de València, d'acord amb les competències previstes en el Decret 90/1984, de 30 de juny, del Consell de la Generalitat Valenciana.